Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 788

2. ÁLTALÁNOS ALAPELVEK 2.1. Hosszú távú szemlélet A tradicionálisan vett tehetségsegítés általában a kora gyermekkortól a munkába állás és a tehetség hasznosulásának kezdeti fázisai idejéig (~35 éves korig) tart. Ebbõl következõen a tehetségsegítés – még szûken értelmezett felfogásban is – egy egész emberöltõt felölelõ feladat. A tehetségek segítése sorsfordító események sorozata, és ebbõl fakadóan a tehetségeket segítõk számára is óriási felelõsséggel járó feladat. Nem lehet, nem szabad egy, a tehetségsegítõ programba bekerült hatéves gyermeket egy vagy több választási ciklus után, 10 vagy 14 éves korában magára hagyni azzal, hogy: „Itt a program véget ért, innen kezdve boldogulj magad”. Így a Nemzeti Tehetség Program 20 éves idõtávban gondolkodik, és a 4. pontban részletezett stratégiai és átfogó célkitûzéseit ilyen idõskálán fogalmazza meg. A Nemzeti Tehetség Program elfogadásával az Országgyûlés 2008. és 2028. között, 20 évre kiemelt lehetõséget ad a tehetségsegítés fejlesztésére, amely a tehetséggel megáldott fiatalok hosszú távú, folyamatos és biztonságos segítését teszi lehetõvé. A tehetségek segítése stratégiai és átfogó célkitûzéseinek állandósága mellett a tehetségsegítésnek a 4.3. pontban megfogalmazott célterületei, és az azokhoz kapcsolódó feladatok idõrõl idõre módosulhatnak. E változtatásokat – a tehetségsegítés kiemelt helyzetének és alapvetõ célrendszerének változatlanul hagyása mellett – az Országgyûlés a Nemzeti Tehetség Programnak a kétévenként sorra kerülõ idõszakos áttekintése során végzi el. 2.2. Az értékõrzés elve A nevelési-oktatási intézmények, továbbá az állami, önkormányzati, egyházi és civil tehetségsegítõ programok számos olyan kiváló hagyományt teremtettek, amelyek megõrzése rendkívül fontos társadalmi feladat. A sikeres tehetségsegítés egy tehetséges fiatal életében évtizedes távlatokat ölel át. A sikeres programokban megõrzött hagyományok elsorvadásának megengedése, vagy meggondolatlan átrendezése kibontakozóban lévõ életpályák sokaságának fejlõdését törheti meg. 2.3. A sokszínûség elve A tehetségsegítésnek sehol sem született egyedüli, kizárólagos programja. A tehetség – a 2.1. pontban bemutatottak alapján is – rendkívül sokrétû, így fejlesztése változatos programokat igényel. További sokszínûség adódik a tehetséges fiatal életkorából, kulturális, társadalmi hátterébõl, tehetségének, elkötelezettségének, motivációjának mértékébõl. A tehetségsegítõ programok sokszínûsége tehát nemcsak a programrendszernek a változó körülmények közötti túlélése szempontjából érték, hanem e nélkül a tehetséges fiatalok fogadása és fejlõdési szakaszaiknak megfelelõ változatos segítése el sem képzelhetõ. A tehetségsegítõ programok esetén tehát az uniformizálás nemhogy nem növeli a hatékonyságot, hanem éppen ellenkezõleg: a programrendszer elértéktelenedéséhez vezet. Így, paradox módon, a tehetségek segítésében a hatékonyság csak a sokféle és ezért sok egyedi – emiatt magas fajlagos költségigényû – programra áldozott többletforrásokkal érhetõ el. 2.4. Az esélyteremtés elve A tehetségsegítõ programokhoz való hozzáférés esélyeinek egyenlõségét, a programokba való bekerülés kritériumainak nyilvánosságát, a bekerülés folyamatának ellenõrizhetõségét biztosítani kell. Kiemelten fontos a programok elérhetõségében a területi egyenlõség megteremtése. Különös figyelmet kell fordítani a hátrányos és halmozottan hátrányos helyzetûek, a roma tanulók, a fogyatékossággal élõ és a hátrányos helyzetû kistérségekben élõ tehetséges fiatalok bevonására a tehetségsegítõ programokba. 2.5. A folyamatosság és átjárhatóság elve A tehetségsegítés az életpálya jelentõs részére kiterjedõ hosszú folyamat. Eközben a tehetséges fiatal igényei (tehetsége kibontakozásával, életkorának növekedésével és életkörülményeinek más változásaival párhuzamosan) folyamatosan változnak, amelyek egy idõ után sok esetben más jellegû tehetségsegítõ programban való részvételét teszik indokolttá. Igen sok fiatal sok speciális tehetséget õriz magában egymással párhuzamosan. Annak az eldöntése, hogy mely tehet- 2008/171. szám ségfajta érdemes a leginkább a fejlesztésre, sokszor több programban való és optimálisan egymás utáni részvételt is feltételez. Különös figyelmet kell fordítani az egyik tehetségsegítõ programból a másikba való átkerülésre az életszakaszhatárokon (pl. óvoda-iskola, általános iskola-szakiskola-középiskola, középiskola-felsõoktatás, iskola-munkahely átmenetek), valamint a lakóhely változtatások során. Meg kell teremteni a különbözõ tehetségsegítõ területek (pl. tudomány, mesterségek, mûvészetek, sport) az eddigieknél sokkal erõteljesebb koordinációját. 2.6. A kiválasztás-kiválasztódás és önfejlesztés elve A tehetséges fiatalokra, különösen kora-gyermekkorban, a környezetük figyel fel, és tehetségük kibontakozásához többlet-lehetõségeket biztosít. Ugyanakkor az életkor elõrehaladásával mind fontosabbá válik a tehetséges fiatal elkötelezettsége, motivációja a saját tehetségének kibontakoztatásában. A felnõttkorhoz közeledvén a tehetségsegítés egyre inkább a tehetségsegítõ és a tehetséges fiatal szövetségévé válik, amelyben a tehetségsegítõ annak arányában nyitja meg az új és új lehetõségeket, amennyire azt a tehetséges fiatal fejlõdése igényli. Így a kezdeti kiválasztást egyre inkább a tehetséges fiatal által kivívott eredményekbõl következõ kiválasztódás váltja fel. 2.7. A hatékonyság, fokozatosság elve A tehetség különbözõ mértéke különbözõ tartalmú és intenzitású fejlesztést igényel. Ugyanakkor a folyamat kezdeti szakaszában sokszor nem ítélhetõ meg, hogy az adott fiatal csak valamivel az átlag feletti, kivételes, vagy egyenesen zseniális képességekkel rendelkezik. Emiatt egy jó tehetségsegítõ programnak állandóan lehetõséget kell biztosítania az egyre intenzívebbé váló, egyre jobb képességûek számára igazán hatékony – és emiatt drágább – programfajtákba való bekerülésre, de – tartós alulteljesítés esetén – meg kell adnia az adott programból, illetve a program adott szintjébõl való kimaradás a résztvevõ addigi teljesítményét elismerõ, õt nem megalázó formáit is. 2.8. Felelõsség és társadalmi felelõsségvállalás elve A tehetség olyan adottság, adomány, amely hordozójának fokozott felelõsségét igényli. A tehetséges fiatal felelõssége tetten érhetõ abban is, hogy élete alakulása nem csak a saját magánügye, hiszen fejlõdésének elõsegítéséhez a társadalom anyagi és emberi erõforrásainak az átlagosnál jóval nagyobb részét mozgósította. Az értékeinek kibontása során a tehetséges fiatal és a tehetségsegítõ között megkötött egyezség, az önfejlesztés a tehetséges fiataltól sok erõfeszítést követel. A tehetséges fiatal felelõsségének második lépcsõfoka a tehetségének kibontakozása után, a tehetségével kivívott siker esetén jön el. A társadalmi felelõsségét felismerõ tehetség a következõ generáció tehetségeinek útját egyengetõ, õket kivételes képességeivel kivételes módon segítõ ember. A tehetség különleges mértékû, összetételû és irányú adottságokat jelent. Hasznosítása az addigi formák újragondolását, sok esetben vadonatúj formák megalkotását igényli. Közös felelõsségünk és egyben esélyünk, hogy e tehetség-hasznosító formák kialakítására Magyarországon vagy a világ más tájain nyílik-e jobban esély. A tehetség különleges, ezért mobilitása is sokszor az átlagot meghaladó. Az új megoldásokat az eddigieknél sokkal jobban befogadó társadalmi környezetet kell teremtenünk ahhoz, hogy ne csak jelszó maradjon: „Magyarország hazahívja a tehetségeit!” 2.9. A tehetségsegítõk megbecsülésének elve A tehetségeket segítõk áldozatokra képes, a közösség, a tehetségsegítés ügyét a saját érdekeik elé is helyezni képes emberek. A tehetségnek a munkájuk nyomán történõ kibomlása mással nem pótolható. A tehetségsegítõt is fejlesztõ élményért sok esetben erõn felüli, családjukat, egészségüket veszélyeztetõ mennyiségû és intenzitású munkát vállalnak. Emiatt a tehetségeket segítõk fokozott megbecsülése, védelme, számukra a tehetségekkel való foglalkozáshoz megfelelõ idõkeret biztosítása, kiégésük elkerülése legalább olyan fontos, mint a tehetségek segítése. 2.10. A fenntarthatóság és társadalmi támogatottság elve A tehetségek segítésének a tehetségsegítõ programok által nem megragadható, apró mozzanatai sok esetben a legfontosabb elemek. Ezek a mozzanatok igen sokszor egy tehetségsegítéssel nem „fõállásban” foglalkozó szülõ, tanár, vagy ismerõs útbaigazító, bíztató példája, szavai és tettei. És fordítva: sok esetben a tehetségsegítés nem képes kompenzálni a család vagy a szûk baráti, iskolai környezet teljesítményellenes, igényességellenes, minõségellenes alapállását. A tehetségsegítés társadalmi támogatottságának kérdése emiatt sok más programnál is fontosabb eleme a folyamat fenntarthatóságának, sikerének.

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes